Document ID: 31997R2041

ΚΑΝΟΝΙΣΜΟΣ (ΕΚ) αριθ. 2041/97 ΤΗΣ ΕΠΙΤΡΟΠΗΣ της 17ης Οκτωβρίου 1997 για την κατάργηση του κανονισμού (ΕΚ) αριθ. 289/97, για την υπαγωγή της χορήγησης πιστοποιητικών εισαγωγής για τις μεταποιημένες ντομάτες καταγωγής Τουρκίας σε ιδιαίτερους όρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των μεταποιημένων οπωροκηπευτικών (1), και ιδίως το άρθρο 11 παράγραφος 2,
Εκτιμώντας:
ότι με τον κανονισμό (ΕΚ) αριθ. 289/97 της Επιτροπής (2) έχει υπαχθεί σε προθεσμία μελέτης η έκδοση πιστοποιητικών εισαγωγής για τις μεταποιημένες ντομάτες του κωδικού ΣΟ 2002 καταγωγής Τουρκίας και σε ειδικούς όρους η διαβίβαση από τα κράτη μέλη στην Επιτροπή των πληροφοριών που αφορούν τα πιστοποιητικά αυτά 7 ότι η συμφωνία με τη μορφή ανταλλαγής επιστολών επήλθε μεταξύ της Ευρωπαϊκής Κοινότητας και της Τουρκίας επί της εγκρίσεως του καθεστώτος εισαγωγής του προϊόντος αυτού 7 ότι, σύμφωνα με τη συμφωνία αυτή, οι δασμολογικές ποσοστώσεις έχουν καθιερωθεί από την 1η Σεπτεμβρίου 1997 από τον κανονισμό (ΕΟΚ) αριθ. 4115/86 του Συμβουλίου, της 22ας Δεκεμβρίου 1986, περί της εισαγωγής στην Κοινότητα γεωργικών προϊόντων καταγωγής Τουρκίας (3), όπως τροποποιήθηκε από τον κανονισμό (ΕΚ) αριθ. 1620/97 (4) 7 ότι οι ποσοστώσεις αυτές διέπονται από τις διατάξεις του κανονισμού (ΕΚ) αριθ. 1981/94 του Συμβουλίου, της 25ης Ιουλίου 1994, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα προϊόντα καταγωγής Αλγερίας, Κύπρου, Αιγύπτου, Ισραήλ, Ιορδανίας, Μάλτας, Μαρόκου, Δυτικής Όχθης και Λωρίδας της Γάζας, Τυνησίας και Τουρκίας καθώς και για τις λεπτομέρειες παράτασης ή προσαρμογής των εν λόγω ποσοστώσεων (5), όπως τροποποιήθηκε τελευταία από τον κανονισμό (ΕΚ) αριθ. 1620/97 7 ότι κατά συνέπεια, δεν είναι πλέον αναγκαίες οι προθεσμίες μελέτης και οι ειδικές λεπτομέρειες διαβιβάσεως που προβλέπονται από τον κανονισμό (ΕΚ) αριθ. 289/97 και θα πρέπει συνεπώς να καταργηθεί αμέσως ο κανονισμός αυτός 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 289/97 καταργείται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 1997.

Labels: 3
17
18